Projekts

LATVIJAS REPUBLIKAS MINISTRU KABINETS

2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”**

Izdoti saskaņā ar Pārtikas aprites uzraudzības likuma 19.panta 3.1 daļu

1. Izdarīt Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (Latvijas Vēstnesis, 2012, 43.nr.) šādus grozījumus:

1.1. aizstāt visā noteikumu tekstā vārdu „enerģija” (attiecīgā locījumā) ar vārdiem „enerģētiskā vērtība” (attiecīgā locījumā);

1.2. papildināt noteikumus ar 5.1 punktu šādā redakcijā:

„5.1 Šo noteikumu 3.pielikumā minētās uztura normas nepiemēro atsevišķās dzīvokļa tipa telpās, kuras izvietotas ilgstošas sociālās aprūpes un sociālās rehabilitācijas institūcijās un kurās klienti apgūst pastāvīgas dzīves iemaņas (Jauniešu mājas, SOS ciemati) un institūcijās, kurās bāreņiem un bez vecāku gādības palikušajiem bērniem tiek nodrošināta ģimeniska vide un kur ēdiena gatavošana nenotiek centralizētajā virtuves blokā”.

1.3. izteikt 1. pielikuma 1. un 2. punktu šādā redakcijā:

„1. Enerģētiskās vērtības un uzturvielu normas izglītības iestādēm, kas īsteno pirmsskolas izglītības programmas līdz 12 stundām dienā:

|  |  |  |  |  |  |
| --- | --- | --- | --- | --- | --- |
| Vecums (gadi) | Vienas dienas vidējā enerģētiskā vērtība nedēļā (kcal) | Enerģētiskās vērtības varietāte ikdienā (kcal) | Olbaltumvielas (g) | Tauki (g) | Ogļhidrāti (g) |
| 1–2 | 1008 | 921 - 1099 | 36 - 42 | 33 - 39 | 120 - 145 |
| 3–6 | 1350 | 1221-1487 | 39 - 48 | 45 – 55 | 165 - 200 |

2. Ēdināšanu izglītības iestādē organizē tā, lai uzturvielas un enerģētiskā vērtība pa ēdienreizēm tiktu sadalīta fizioloģiski pareizi.”;

1.4. papildināt 1.pielikumu ar 2.1 un 2.2 punktu šādā redakcijā:

„2.1. Enerģētiskās vērtības un uzturvielu normas izglītības iestādēm, kas īsteno pirmsskolas izglītības programmas 24 stundas dienā (diennakts bērnudārzi):

|  |  |  |  |  |  |
| --- | --- | --- | --- | --- | --- |
| Vecums (gadi) | Vienas dienas vidējā enerģētiskā vērtība nedēļā (kcal) | Enerģētiskās vērtības varietāte ikdienā (kcal) | Olbaltumvielas (g) | Tauki (g) | Ogļhidrāti (g) |
| 1–3 | 1300 | 1100 - 1500 | 33 - 49 | 43 - 51 | 162 - 179 |
| 4–6 | 1800 | 1700 - 2100 | 45 - 68 | 60 - 70 | 225 -248 |

2.2. Ēdināšanu izglītības iestādēs, kas īsteno pirmsskolas izglītības programmas 24 stundas dienā (diennakts bērnudārzos) organizē tā, lai uzturvielas un enerģētiskā vērtība pa ēdienreizēm tiktu sadalīta fizioloģiski pareizi, brokastīs uzņemot 25–30 %, pusdienās 35 %, launagā vai otrajās brokastīs 10–15 % un vakariņās 20–25 % no dienas normas.”;

1.5. aizstāt 1. pielikuma 3.3. apakšpunktā vārdus „(liesa gaļa, putnu gaļa, zivis (fileja), olas, biezpiens, pākšaugi)” ar vārdiem „(piemēram, liesa gaļa, zivis (fileja), olas, biezpiens, siers, pākšaugi)”;

1.6. papildināt 1. pielikuma 3.4. apakšpunktu aiz vārda „produktus\*” ar vārdiem „(piemēram, kefīrs, jogurts)”;

1.7. izteikt 1. pielikuma 4.1. apakšpunktu šādā redakcijā:

„4.1. vismaz 300 g (neto) liesas gaļas vai zivs (fileja). Cūkas un liellopa gaļa iegādājama tikai atdzesētā veidā;”;

1.8.papildināt 1.pielikuma 9.punktu aiz vārdiem „buljona un zupu koncentrātus” ar vārdiem ”garšvielu maisījumus, kas satur sāli, cukuru un pārtikas piedevas, kas ir garšas pastiprinātāji (E620 –E625)”;

1.9. izteikt 1.pielikuma 11.punktu šādā redakcijā:

„11. Izglītības iestādēs, kas īsteno pirmsskolas izglītības programmas līdz 12 stundām dienā, ēdienam pievienojamā sāls daudzums nepārsniedz 2 g dienā, bet izglītības iestādēs, kas īsteno pirmsskolas izglītības programmas 24 stundas dienā, ēdienam pievienojamā sāls daudzums nepārsniedz 3 g dienā.”;

1.10. aizstāt 1. pielikuma 13.1. apakšpunktā vārdus „otro ēdienu” ar vārdu „pamatēdienu”;

##### 1.11. izteikt 1. pielikuma 14. punktu šādā redakcijā:

##### „14. Ja izglītojamam ir ārsta apstiprināta diagnoze (piemēram, celiakija, cukura diabēts, pārtikas alerģija vai nepanesība), kuras dēļ ir nepieciešama uztura korekcija, izglītojamam tiek nodrošināta atbilstoša ēdināšana, saskaņā ar ārstniecības personas rakstiskiem norādījumiem.”;

1.12. papildināt noteikumu 1. pielikumu ar 15. punktu šādā redakcijā:

„15. Izglītības iestādē apmeklētājiem pieejamā vietā tiek izvietota nedēļas ēdienkarte, norādot ēdienkartē iekļauto ēdienu porcijas svaru, uzturvērtību un enerģētisko vērtību. Par ēdienkartes izvietošanu apmeklētājiem pieejamā vietā atbildīgs ir izglītības iestādes vadītājs.”;

1.13. izteikt 2. pielikuma 1. punktu šādā redakcijā:

„1. Enerģētiskās vērtības un uzturvielu normas komplekso pusdienu ēdienkartei vispārējās pamatizglītības, vispārējās vidējās izglītības, internātskolu un profesionālās izglītības iestāžu izglītojamiem:

|  |  |  |  |  |
| --- | --- | --- | --- | --- |
| Izglītojamie | Enerģētiskā vērtība (kcal) | Olbaltumvielas (g) | Tauki (g) | Ogļhidrāti (g) |
| 1.–4.klašu izglītojamie | 700-800 | 18-30 | 24-31 | 88-110 |
| 5.–12.klašu izglītojamie vispārējās vidējās izglītības iestādēs, 1.–3.kursu izglītojamie profesionālās izglītības iestādēs | 840-960 | 21-36 | 28-37 | 105-132” |

1.14. aizstāt 2. pielikuma 6.3.apakšpunktā vārdus „(liesa gaļa, putnu gaļa, zivis (fileja), olas, biezpiens, pākšaugi)” ar vārdiem „(piemēram, liesa gaļa, zivis (fileja), olas, biezpiens, siers, pākšaugi)”;

1.15. papildināt 2. pielikuma 6.4. apakšpunktu aiz vārda „produktus\*” ar vārdiem „(piemēram, kefīrs, jogurts)”;

1.16. izteikt 2. pielikuma 7.1. apakšpunktu šādā redakcijā:

„7.1. vismaz 200 g (neto) liesas gaļas vai zivs (fileja). Cūkas un liellopa gaļa iegādājama tikai atdzesētā veidā;”;

1.17. izteikt 2. pielikuma 8.1. apakšpunktu šādā redakcijā:

„8.1. vismaz 490 g (neto) liesas gaļas vai zivs (fileja). Cūkas un liellopa gaļa iegādājama tikai atdzesētā veidā;”;

1.18. papildināt 2.pielikuma 13.punktu aiz vārdiem „buljona un zupu koncentrātus” ar vārdiem ”garšvielu maisījumus, kas satur sāli, cukuru un pārtikas piedevas, kas ir garšas pastiprinātāji (E620 –E625)”;

1.19. izteikt 2.pielikuma 15. punktu šādā redakcijā:

„15. Samazina ēdienam pievienojamā sāls daudzumu, aizstājot to ar garšvielām un garšaugiem. Pievienotā sāls daudzums gatavajā ēdienā nepārsniedz 0,4 g uz 100 g produkta. Pievienotā sāls daudzums internātskolās nepārsniedz 5 g dienā. Ēdienam pievienotā cukura daudzums nepārsniedz 20 g pusdienās, internātskolās – 40 g dienā (neieskaitot to cukura daudzumu, kas tiek pievienots uz vietas gatavotiem miltu konditorejas izstrādājumiem).”;

1.20. Aizstāt 2.pielikuma 16.1. apakšpunktā vārdus „otro ēdienu” ar vārdu „pamatēdienu”;

##### 1.21. izteikt 2.pielikuma 18. punktu šādā redakcijā:

##### „18. Ja izglītojamam ir ārsta apstiprināta diagnoze (piemēram, celiakija, cukura diabēts, pārtikas alerģija vai nepanesība), kuras dēļ ir nepieciešama uztura korekcija, izglītojamam tiek nodrošināta atbilstoša ēdināšana, saskaņā ar ārstniecības personas rakstiskiem norādījumiem.”;

##### 1.22. papildināt noteikumu 2. pielikumu ar 19. punktu šādā redakcijā:

„19. Izglītības iestādē apmeklētājiem pieejamā vietā tiek izvietota nedēļas komplekso pusdienu ēdienkarte un dienas izvēles ēdienkarte, norādot abās ēdienkartēs iekļauto ēdienu porcijas svaru, uzturvērtību un enerģētisko vērtību. Par ēdienkartes izvietošanu apmeklētājiem pieejamā vietā atbildīgs ir izglītības iestādes vadītājs.”;

1.23. izteikt 3. pielikuma 1. punktu šādā redakcijā:

„1. Enerģētiskās vērtības un uzturvielu normas pamatdiētai ārstniecības iestāžu pacientiem un ilgstošas sociālās aprūpes un sociālās rehabilitācijas institūciju klientiem:

|  |  |  |  |  |  |
| --- | --- | --- | --- | --- | --- |
| Vecums (gadi) | Vienas dienas vidējā enerģētiskā vērtība nedēļā (kcal) | Enerģētiskās vērtības varietāte ikdienā (kcal) | Olbaltumvielas (g) | Tauki (g) | Ogļhidrāti (g) |
| 1 - 1,5 | 1200 | 1000 - 1400 | 18 - 35 | 39 - 70 | 112 - 210 |
| 1,5 - 3 | 1500 | 1300 - 1700 | 33 - 64 | 43 - 66 | 163 - 234 |
| 4 - 6 | 1800 | 1700 - 2100 | 45 - 68 | 60 - 70 | 225 -248 |
| 7 - 10 | 2000 | 1800 - 2200 | 45 - 83 | 60 - 86 | 225 - 302 |
| 11 - 18 | 2400 | 2200 - 2600 | 55 - 98 | 73 - 101 | 275 - 357 |
| Pieaugušie (no 19 gadu vecuma) | 2000 - 2400 | 2000 - 2400 | 50 - 91 | 56 - 80 | 273 - 360 |

1.24. aizstāt 3. pielikuma 6.3. apakšpunktā vārdus „(liesa gaļa, putnu gaļa, zivis (fileja), olas, biezpiens, pākšaugi)” ar vārdiem „(piemēram, liesa gaļa, zivis (fileja), olas, biezpiens, siers, pākšaugi)”;

1.25. papildināt 3.pielikuma 6.4. apakšpunktu aiz vārda „produktus” ar vārdiem „(piemēram, kefīrs, jogurts)”;

1.26. izteikt 3. pielikuma 7.1. apakšpunktu šādā redakcijā:

„7.1. vismaz 400 g (neto) liesas gaļas vai zivs (fileja). Cūkas un liellopa gaļa iegādājama tikai atdzesētā veidā;”;

1.27. papildināt 3.pielikuma 10.punktu aiz vārdiem „buljona un zupu koncentrātus” ar vārdiem ”garšvielu maisījumus, kas satur sāli, cukuru un pārtikas piedevas, kas ir garšas pastiprinātāji (E620 –E625)”;

1.28. izteikt 3. pielikuma 15. punktu šādā redakcijā:

„15. Ēdienam pievienotā cukura daudzums nepārsniedz:

15.1. ārstniecības iestādēs – 40 g dienā vai 20 g pusdienās, bērniem līdz 6 gadu vecumam – 20 g dienā;

15.2. ilgstošas sociālās aprūpes un sociālās rehabilitācijas institūcijās – 40 g dienā vai 20 g pusdienās, bērniem līdz 6 gadu vecumam – 20 g dienā, neieskaitot to cukura daudzumu, kas tiek pievienots uz vietas gatavotiem miltu konditorejas izstrādājumiem.”;

1.29. aizstāt 3.pielikuma 16.1. apakšpunktā vārdus „otro ēdienu” ar vārdu „pamatēdienu”;

1.30. papildināt noteikumu 3.pielikumu ar 17. un 18. punktu šādā redakcijā:

„17. Ārstniecības iestādēs un ilgstošas sociālās aprūpes un sociālās rehabilitācijas institūcijās ārstniecības persona (dietologs, diētas māsa vai uztura speciālists) izstrādā ēdienkarti vienai līdz divām nedēļām, ņemot vērā veselīga uztura principus, un saskaņo to ar iestādes vadītāju. Ēdināšana iestādē tiek organizēta saskaņā ar izstrādāto ēdienkarti.

18. Ilgstošas sociālās aprūpes un sociālās rehabilitācijas institūciju klientiem un ārstniecības iestāžu pacientiem jānodrošina iespēja saņemt informāciju par ēdienkartē iekļauto ēdiena porcijas svaru, uzturvērtību un enerģētisko vērtību. Informācijas pieejamību par ēdienkarti nodrošina iestādes vadītājs.”.

2. Šo noteikumu 1.7., 1.16., 1.17. un 1.26. apakšpunkts stājas spēkā 2014.gada 1.janvārī.

##### Ministru prezidents V.Dombrovskis

##### Veselības ministre I.Circene

14.11.2013. 9:37

1380

S.Kukliča,

[sanita.kuklica@vm.gov.lv](mailto:sanita.kuklica@vm.gov.lv)

67876074